Suitsuahju Stoveman kiirretseptid  Suitsu saamiseks ahjus kasutada lepa (ka õunapuu ) või laastude asetamist suitsutuskapi kapi põhja.  Meeles tasuks pidada ka seda, et enne suitsutamist tuleks eelnevalt ahi kuumaks kütta (see võtab aega ca 20-30 min) ja seda tuleb siis teha ilma suitsu saamiseks  mõeldud puidulisanditeta.    1. Kana suitsetamine  Kupata kana (broiler) 10-15 min parajalt soolases vees ja suitseta keskmise kuumusega (s.t mitte täis küttekoldega) ca 45 min - 1 tund.  Kanakoibade suitsetamiseks soola nad mõõdukalt ja jäta ca 3 tunniks soolduma ja seejärel suitseta mõõduka kuumusega ca 45-55 min.    2. Kala suitsetamine  Kala suitsetamiseks lase värsket valge lihaga kala (lest, räim, siig) soolduda max 1 tund ja  suitseta seejärel alul praokil uksega 5-10 min (kala pind kuivab) ja siis kinnise uksega ca 25 - 35 min. Kala suitsetamine on alati katseeksituse meetod, sest inimeste maitsed on erinevad ja suitsetusretseptid seinast seina. Võimalik on ka ilma soolamiseta suitsetamine, siis siputatakse soola lihtsalt kuumadele suitsust tulnud kaladele ja soovitav on nad seejärel asetada kihtide kaupa küpsetuspaberisse (võib kasutada ka muud paberit mis ei lagune ja sobib toiduainetega) vähemalt 30 minutiks soolduma.  Punase  lihaga kala (lõhe, forell jms) suitsetamiseks ei soovitata soolata kala, vaid panna kala peaaegu kohe peale maitsestamist (maitsestada võib suhkrusoola segu ja maitseainetega, aga võib maitsestada ka vaid tilliga) ahju ja suitsetatakse olenevalt kala suurusest 20 - 45 min keskmises kuumuses.    3 . Kala suitsu- grillimine  Eriti hea on suitsugrill punasest kalast. Kala maitsestatakse vastavalt igaühe arusaamale ja suitsetatakse suurel kuumusel 25 - 45 min. Tulemus on  suurepärane kui lisatakse kala peale veel rikkalikult sibularõngaid.    3. Muud toiduained  a) Suurepärase tulemuse saab ka igasuguse grillliha või šašlõki suitsugrillimisel Stovemani ahjus. Selleks tuleb lihtsalt lihatükid asetada kappi ja töödelda neid suure kuumusega suitsuga ja võib ka ilma suitsuta. Sõltuvalt lihadest kulub valmistamiseks aega 0,5 - tundi.    b) Suurepärased õllenäksid on võimalik teha näiteks Jassi seemneleivast, mis on viilutatud ja viilud omakorda  neljaks tükeldatud. Suure kuumusega suitsetatuna tekkivad mõnusad soolased küpsised. Aega võtab see max pool tundi.    c) Kartuleid ja muid aedvilju saab keeta poolpehmeks. Määri neid võiga aseta fooliumist grillimisalusele (fooliumitükk ajab ka asja ära) ja pane mõneks ajaks kappi suurele kuumusele. Tulemus kõlbab nii toidukõrvaseks kui ka omaette toidukorraks.    Niimoodi fantaasial lennata lastes on tulemused alati vägagi isuäratavad.  Rasvapann  võiks olla täidetud liivaga mida vahel vahetatakse. On ka variandid, et sellele pannile panna vesi, kuid siis on tegemist pigem toidu suitsumaitselise aurutamisega ja see võtab oluliselt kauem aega, samas on maitseelamus siiski garanteeritud.  Laisad inimesed ei pane rasvapannile midagi ja riskivad toidule kergelt kirbe maitse tekkega.